ASIAN โบรกชี้ผลงาน Q3 แจ่ม รายได้ Pet food โตได้ต่อเนื่อง-รับอานิสงส์บาทอ่อนค่า
ASIAN โบรกชี้ผลงานไตรมาส 3 แจ่ม รายได้ Pet food โตได้ต่อเนื่อง-รับอานิสงส์บาทอ่อนค่า โบรแนะซื้อเป้า 19.50 บาท พร้อมดันบริษัทลูก “AAI” ธุรกิจอาหารสัตว์เลี้ยงเข้าตลาดฯปลายปีนี้
ASIAN โบรกชี้ผลงานไตรมาส 3 แจ่ม รายได้ Pet food โตได้ต่อเนื่อง-รับอานิสงส์บาทอ่อนค่า โบรแนะซื้อเป้า 19.50 บาท
9 ส.ค. 2565

บล.เคทีบีเอสที ระบุในบทวิเคราะห์วันนี้ (9 ส.ค.65) ว่า บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN คงคำแนะนำ “ซื้อ” ราคาเป้าหมายที่ 19.50 บาท โดยบริษัทรายงานกำไรสุทธิในไตรมาส 2/2565 อยู่ที่ 264 ล้านบาท ลดลง 10% เทียบช่วงเดียวกันของปีก่อน และ โต 7% เทียบไตรมาสก่อนหน้า
สำหรับกำไรลดลง เทียบช่วงเดียวกันของปีก่อน สาเหตุหลักมาจากต้นทุนวัตถุดิบที่สูงขึ้นทำให้ gross margin ลดลง ขณะที่เติบโต เทียบไตรมาสก่อนหน้า มาจาก gross margin ที่ดีขึ้นผลจาก product mix โดยเฉพาะรายได้จาก Pet food ที่เติบโตได้ต่อเนื่อง และได้อานิสงส์จากเงินบาทอ่อนค่า
โดยมองว่าแนวโน้มผลการดำเนินงานในไตรมาวส 3/2565 จะเติบโตได้ต่อเนื่องจากกำลังการผลิต Pet food ที่เข้ามาเพิ่มตั้งแต่ช่วง มิ.ย. 2565 และจะรับรู้รายได้จากกำลังการผลิตส่วนเพิ่มเต็มไตรมาสในไตรมาส 3/2565
คงประมาณการกำไรสุทธิปี 2565 อยู่ที่ 1,018 ล้านบาท  ลดลง 2.5% เทียบช่วงเดียวกันของปีก่อน และปี 2566 อยู่ที่ 1,115 ล้านบาท โต 9.5% เทียบช่วงเดียวกันของปีก่อน จากสมมติฐาน 1.รายได้ยังเติบโตได้ต่อเนื่องอยู่ที่ 11,211 ล้านบาท โต 18.2% เทียบช่วงเดียวกันของปีก่อน และปี 2566 อยู่ที่ 12,331 ล้านบาท โต 10% เทียบช่วงเดียวกันของปีก่อน จากธุรกิจ Pet food ที่ยังโตได้ดี gross margin อยู่ที่ 18% ลดลงจากปี 2564 ที่19.8% จากต้นทุนวัตถุดิบที่สูงขึ้น 2.คาด Effective tax rate อยู่ที่ 17% ผลจากสิทธิประโยชน์จาก BOI หมดลง
ด้านราคาหุ้นปรับตัวใกล้เคียง SETในช่วง 3 เดือนที่ผ่านมา โดยคงคำแนะนำ “ซื้อ” จาก valuation ที่ไม่แพงโดยเทรดที่ปี 2565 PER = 13.3 เท่า ต่ำกว่าค่าเฉลี่ยย้อนหลัง 5 ปีที่ 18.0 เท่า โดยยังชอบการเติบโตของธุรกิจอาหารสัตว์เลี้ยงที่ยังมีแนวโน้มเติบโตได้ดี โดยมีปัจจัยบวกจากการนำบริษัทลูก “AAI” ที่ทำธุรกิจอาหารสัตว์เลี้ยงเข้าจดทะเบียนในตลาดหลักทรัพย์ในช่วงปลายปี 2565